.:: TWA - Your Source Of Quality! ::. www.nordicbits.org
Jeg er headhunter, og jeg er den reneste form for sælger.
Jeg sælger den amerikanske drøm. Jeg tjener penge på tom luft.
Jeg står på skuldrene af giganter. De hårdeste sælgere.
Aluminiumsælgere, bibelsælgere, ejendomsmæglere.
Vi er en flok ulve på kommission, som arbejder 70 timer om ugen.
Man kan enten få stor succes eller forvente besøg af fogeden.
Jobbet består af et skrivebord, en telefon, en stol og din røv.
Imperial Automotive Manufacturing, det er Dottie.
Jeg er den, jeg påstår.
Johnny Cobra, hvad hedder fabrikschefen?
Vi må ikke oplyse de ansattes navne. Hvad ringer De angående?
Nissan-fabrikken står stille, og det koster mig 90.000 pr. Minut, -
- fordi jeres kvalitetsafdeling stopper noget lort i halsen på mig!
De skal tale med mr. Rayburn.
- Hvad er hans fornavn? - Hans fornavn er Thomas.
Dottie... Slap af og ros dig selv. Du gør det skidegodt.
- Tak, mr... Var det Cobra? - Bare kald mig Johnny.
Hvordan er Tom? Er han høj eller lav?
Ung, gammel, dyrker han sport, gik han på college?
Tommy spiller meget golf. Han har arbejdet her i tre år.
Så er sludderen slut. Stil mig om.
- Rayburn. - Dane Jensen, Blackridge Recruiting.
Vent lige. Du kan godt spare dig. Jeg vil ikke skifte job lige nu.
Jeg er glad for det job, jeg har. Du må have mig undskyldt.
Hold da kæft. Tænk, at min mand tog fejl af dig.
- Din mand? - Det er ikke et tilfældigt opkald.
En fortrolig kilde fortalte, at selvom du er elendig til golf, -
-så er du en dygtig fabrikschef.
Han sagde også, at du er kvik nok til at ville høre om jobbet, -
-inden du besluttede dig.
Så du er headhunter?
Jeg er headhunter, og headhunteren er på vej.
Hvad sker der med vommen? Du må træne lidt.
Du ligner den dreng, Willy Wonka smed ud af chokoladefabrikken.
- Op med hænderne. - Vi kan spille fodbold i aften.
Måske, hvis det er lyst, og jeg ikke skal ringe til nogen.
Godmorgen. Har Ryan spist morgenmad?
- Hvis man kan kalde det det. - Han kan godt lide det.
Selvfølgelig, Elise. Hvem kan ikke lide skumfiduser i sødmælk?
Mor.
Jeg kan godt lide din frisure, Lauren. Den klæder dig.
- Han har problemer. - Stille. Han kan høre dig.
- Han skal til lægen. - På grund af hans vægt?
Nej, han er træt hele tiden og får blå mærker.
- Må jeg få kakaomælk, mor? - Ja, selvfølgelig.
- Hvem ringer nu? - En næsten 60-årig kandidat.
- Som ikke kan forstå, han er ledig. - Det er hans alder. Skrækkeligt.
- Jeg må smutte. - Vi kunne spise frokost sammen.
Det er den første dag i måneden, så jeg har travlt. Ring til mig.
Jeg gider ikke snakke mere om det. Bob må få en aftale i hus-
- eller sige op, så jeg ikke skal betale den dovne stodder.
- Hvordan får jeg ham til det, Ed? - Gudfader. Mor dig nu lidt, Wilson.
Ved du, hvad jeg elsker ved firmaet? Ed går kun op i at tjene penge.
Køn, hudfarve og alder er lige meget, så længe du tjener penge.
- Var du her i weekenden, Bob? - Nej. Her var vist ikke nogen.
- Du har intet tjent i tre måneder. - Jeg har to børn og en kone.
Kone og to børn, javel. Vil du tjene noget i oktober?
- Jeg vil forsøge. - Forsøge? Er det din holdning?
Ved du, hvad jeg hader ved firmaet? Ed går kun op i at tjene penge.
- Derfor tåler han dig og taberne. - Mine tabere tjener mere end dine.
Din holdning bør være: "Jeg vil gøre hvad som helst."
"Jeg vil knokle for at retfærdiggøre din forpligtelse over for mig, Ed."
Bob...
Får du en aftale i hus?
Ja! Javel!
Det var godt, Bob. Grib så knoglen.
Her er sikkert fuldt hus i weekenden.
Men når Bob rejser, så spids ørerne.
Bryder han sin konkurrenceklausul og ringer til en af vores kunder, -
- så sagsøger jeg ham, så ham, hans bredrøvede kone-
- og deres to møgunger må sove i en papkasse under en bro.
Der er altid nogen, der tror, de kan starte deres egen praksis-
- og hygge sig på hjemmekontoret i undertøj, mens ungerne leger.
Det giver mig lyst til at kaste blod op.
Jeg har aldrig ladet nogen slippe uden om deres konkurrenceklausul.
- Jeg rejser til Prag om to dage. - Prag?
- Skal hun fortælle dig, hvor det er? - Det ved jeg godt. I udlandet.
Jeg vil være mere væk fra kontoret. Rejse og føje min indre Kerouac.
Så vi må have det generationsskifte på plads.
Jeg overdrager ikke kontrollen med det samme, men en af jer får jobbet.
Den, der tjener mest i sidste kvartal, får det tomme nabokontor, -
- slipper for at sælge og får kommission fra alle medarbejdere.
Jeg udpeger den nye direktør den første januar. Forstået?
- Fuldstændig, Ed. - Forstået.
Wilson.
Smut.
- Hvad fanden er det? - Cobravin.
- Fra en lille landsby i Vietnam. - Skal man drikke den?
Ja, selvfølgelig, men jeg gemmer den til en særlig lejlighed.
- Når jeg udretter noget stort. - Såsom?
- Det har jeg ikke besluttet endnu. - En oktober, der slår alle rekorder?
- Livet er stort, ikke penge. - Sagt af en mand med mange penge.
Måske åbner jeg aldrig vinen.
Ryan, vågn op.
- Hvad er klokken? - Halv syv. Kom så.
- Lad os få lavet lidt vejarbejde. - Vejarbejde?
- Far! Jeg skal have en pause. - Skal jeg ikke bare bære dig?
- Jeg går. - Du jogger.
Godmorgen, de damer.
Fint nok. Så går vi bare.
Hvorfor går vi ikke på den katolske skole?
Vi er frafaldne katolikker.
Vorherre ønsker, at vi spiser brunch søndag morgen.
Jeg holder med vorherre.
- Hvorfor skal Lauren ikke jogge? - Lauren skal ikke tabe sig.
Man må indse sine problemer.
Joggede du med farfar, da du var barn i St. Louis?
Nej. Det var mørkt, når han tog på arbejde, og når han kom hjem.
- Han var ikke ret sjov, hvad? - Han gjorde det, han skulle.
Kinfe, Sizhong, Deepak. For ikke at tale om inderne.
Den faktura ligger klar. Ping. Har du talt med en kinesisk ingeniør?
God fornøjelse. Det svarer til at snakke med Pluto.
Sumner, jeg skulle have tilbragt mere tid sammen med dig.
Vi er Dixie-mafiaen. Sydstaterne, NASCAR, skabsateister, du ved nok?
- Jeg er ikke komplet idiot. - Godt. Lad os spille lidt rollespil.
Jeg er en kunde fra Mississippi, der søger en procesingeniør.
Sælg mig en af dine ph.d.er.
- Ring, ring. Det er Darrel Waltrip. - Ja, mr. Waltrip?
- Darrel. Hvad kan jeg hjælpe med? - Jeg ringer...
- Hvem er det? - Sumner fra Blackridge Recruiting.
- Spyt ud, jeg har travlt. - Jeg har en til ingeniørstillingen.
Han er maskiningeniør og har erfaring med at reducere spild.
- Alle tiders. Hvornår kan han komme? - Han kan komme på fredag?
- Spørger du? - Han kommer på fredag.
Fredag er en aftale. Forresten har han vel ikke sådan en ph.d.?
- Jo, det har han rent faktisk. - Bedre end et nyt sæt vinterdæk.
- Hvad hedder han? - Mohammed Al Farooq.
Dine terrorcellemedlemmer kan ikke få job i sydstaterne.
Godt. Mand dig op. Brug ham her.
Lou Wheeler, maskiningeniør med en aldersneutral stemme.
- Aldersneutral? - Han er 59, men lyder som en på 39.
Han nægter at ændre datoerne på sit CV og er uansættelig.
- Hvorfor er han uansættelig? - Han nægter at lyve om sin alder.
Hvorfor vil jeg have ham?
Fordi vi barberer 15 år af hans CV.
- Men de opdager det til jobsamtalen. - Vi sender ham ikke til jobsamtale.
Lou er et sporprojektil.
Et projektil, der lyser, så man ved, hvor man skal skyde.
- Jeg ved godt, hvad det er. - "Unge" Lou får en telefonsamtale.
Bagefter pumper du "Gamle" Lou for informationer om kunden.
Hvilke projekter de arbejder på, og hvad de spurgte om.
Det fortæller du dine mulige kandidater for at forberede dem.
Jeg ved ikke rigtig.
Vi er headhuntere i et økonomisk mareridt.
Jeg kan ikke tvinge dig til det.
Så enten graver du dybt og finder rovdyret i dig selv, -
-eller også kan du gå.
Godt. Prøv at finde på et sejt sælgernavn til dig selv.
Se Wall Street og Godfather 1 og 2. Tag telefonen og lyt.
Bernadine? Hej, det er Dane. Hvordan går det? Er Lou hjemme?
Lou! Dane er i telefonen.
Hej, Dane. Har du hørt noget fra Superior? Får vi en samtale?
Desværre ikke. De valgte en anden. Jeg sagde, de begik en stor fejl.
Jeg beklager, Lou. Jeg klarede den ikke.
Det lykkes næste gang.
Jeg sætter en ekstra mand på sagen. Han hedder Sumner Firestone.
Han er alle tiders. Et rekrutteringsgeni.
- Er der noget lovende på bedding? - Ikke lige nu, men vi er på sagen.
- Ring, når du hører noget. - Det skal jeg nok.
Hvordan gik det?
De valgte den anden kandidat. Det er ikke noget problem.
- Gudskelov. - Hvad?
Jeg ved godt, du var interesseret i jobbet, -
- men jeg håbede, vi ikke skulle flytte til Mobile.
Jeg ønsker ikke at opleve en orkan tæt på.
Og desuden nyder jeg at have dig herhjemme efter 29 år.
Der er næsten gået et år.
Og hvad så? Klager du?
Tre fyringer på otte måneder. Din fabrik er ved at dø.
Og så vil det eneste job, du kan finde i nærheden af Elkhart, -
- ikke kræve et ingeniørdiplom, men en supermarkedsuniform.
Tag flyet på fredag, eller læs om deres nye medarbejder på mandag.
Han blev ellevild, da han hørte om det.
Hans kone kigger på huse i Raleigh. Passer fredag morgen dig?
Han er en fremragende kirurg.
Manden med leen er på vej, og han skåner ingen.
Hullet i hans CV skyldes, at han har arbejdet for Læger uden Grænser.
Han opererer ganespalter i Sudan.
Et af de bedste tilbud nogensinde ryger, når jeg lægger røret på.
Hvornår kan du begynde? Om en eller to uger?
Gudfader, Elise. Det er ikke akkumulatorsyre.
Hvor fik du den idé? Prøv selv.
Det ville jeg gøre, hvis jeg kunne.
- Jeg havde gjort det i 40 minutter. - Måske skulle du prøve lidt oftere.
- Ja, hvis det ikke tog så lang tid. - Man skal ikke komme for hurtigt.
Når det gælder blowjobs, sætter kvinder pris på, man kommer hurtigt.
Undskyld. Jeg har sagt undskyld.
Det gik fint. Jeg forventede bare ikke, du ville bede mig gøre det der.
Jeg ville bare prøve noget nyt.
Det var min skyld. Jeg skulle have instrueret dig.
Jeg er ikke en af dine kandidater.
Jeg er bekymret for Ryan. Han er ikke sig selv.
Hold nu op. Han fejler intet, som lidt sol og sved ikke kan kurere.
Det håber jeg.
Er det ikke dejligt? Vi er næsten aldrig alene.
Ingen børn, der kræver noget.
Det ville være dejligt, hvis jeg kunne komme.
Dane Jensen, den sidste romantiker.
- Bliver du aldrig træt af det samme? - Nej, det gør jeg ikke.
- Men det gør du åbenbart. - Det er altid det samme.
- Ikke sexsnakken. - Vi dyrker sex en gang om ugen.
Og et blowjob først på måneden. Vi hænger fast i den samme rutine.
Det betyder ikke, jeg ikke elsker dig.
- Sikke en lettelse. - Hvad vil du have, Dane?
- For det giver jeg dig ikke. - Det ved jeg ikke. Bare... mere.
Mere? Mere hvad?
Stopper du aldrig op og tænker: "Var det virkelig det hele?"
Jeg mener ikke kun sex, men det hele.
Et større hus, et bedre job, et bedre liv.
Hvis vi var mere sammen uden for soveværelset, -
- ville vi måske være mere sammen i det.
Du kan ikke bare ignorere mig. Forspil begynder ikke i soveværelset.
- Dr. Oz er et fjols. - Vi snakker aldrig sammen.
Du skal altid ringe eller sende e-mails.
- Det er det samme i weekenden. - Det er mit arbejde.
Jeg kan huske den første gang, jeg sagde, at jeg elskede dig.
Kan du huske, hvad du sagde?
"Hvordan kan man gøre andet?"
Du fik mig til at grine. Jeg havde aldrig mødt nogen, -
- der var så selvsikker, irriterende og fuld af energi og liv.
- Hvordan kan du huske det? - Hvordan kan du have glemt det?
- Ungerne vil af sted, når du kommer. - Så skal jeg nå at ringe først.
- Ligner de heksefingre? - Ja, hvor lækkert.
- Der er nogen, der rasler. - De skal komme, når det er mørkt.
- Men det er nogle store børn. - Teenagere? Er de klædt ud?
- Nej. - Det hader jeg.
- Jeg lægger på. - Ryan vil gerne gå med sine venner.
- Ingen knogler på plænen. - Elise?
- Men han vil begynde med dig. - En kunde ringer. Vi ses om lidt.
- Sidste dag i måneden. Hvad har du? - Et tilbud.
- 20.000. Det er Duke fra Raleigh. - De laver kugleled.
Min fyr er Brian Curtis fra Alabama. Tilbuddet lyder på 80.000.
- Spyt ud. - Han har selv fået et andet tilbud.
- Hayes Manufacturing... - Hvorfor fik du ham ikke ind der?
- Han så en annonce i avisen. - Avisen?
Fandt du den eneste fyr i Alabama, der læser avis? Du har nosset i det.
- Så skal hans kone ikke sige op. - Og hvad så?
- Han takker nok ja til Hayes. - Nok?
Han takker ja til Hayes.
- Det er din første aftale, ikke? - Det ville det være blevet.
- Jeg forsøger... gør mit bedste. - Har du fundet på et navn endnu?
Race Bannon.
Send en e-mail til Brian og lykønsk ham med jobbet hos Hayes.
Skriv, at han skal tage kontakt, hvis situationen skulle ændre sig.
Ring så til kunden og sig, at Brian takker ja til stillingen.
Skaf navn og nummer til fabrikschefen hos Hayes.
- Men skriv aftalen op først. - Hvad?
Du hørte mig. Skriv aftalen på tavlen og ring med den forpulede klokke.
- Hvad vil du gøre? - Vi vinder måneden med den aftale.
- Den aftale skal på i dag. - Mr. Blackridge fyrer mig.
- Jeg kan ikke satse på 20.000. - Det ville Race Bannon gøre.
Ring selvsikkert med klokken, Race.
Richard Mercer? Den Richard Mercer, der leder Hayes Manufacturing?
De taler med FBI-agent Paulson.
Ja, fra det rigtige FBI. Jeg ringer angående Brian Curtis.
Vi skal informere arbejdsgivere om deres pligter og ansvar, -
-når sexforbrydere skifter job.
Ja, han er pædofil.
Uvidenhed fratager Dem ikke Deres lovmæssige forpligtelser.
Såsom at sætte et opslag med billede op-
- i eksempelvis cafeteriet eller lobbyen.
Måske kunne De bygge et skur til ham som...
Vi lærte ikke om omkostningerne til at bygge et skur på FBI-uddannelsen.
Det er Deres valg, men De risikerer at blive sagsøgt, -
- hvis mr. Curtis mener, han er blevet diskrimineret.
Jeg er ikke advokat, men jeg er far til to små drenge...
Ja, det var drenge.
Tretten.
Hvis De har det sådan, så meddel ham, -
- at stillingen er blevet besat, og glem, at jeg ringede.
Det var så lidt.
God Halloween. Gud velsigne Dem.
- Hej, mester. - Hej, far.
- Er du ikke gået tidligt i seng? - Mor sagde, hun var træt.
- Virkede hun træt? - Overhovedet ikke.
- Ryk lidt. En ny bygning? - Ja.
Det vil jeg lave, når jeg bliver stor. Tegne skyskrabere.
Vil du være arkitekt og bygge bygninger? Det giver godt.
- Jeg er ligeglad med byggeriet. - Sådan. Det giver endnu bedre.
Jeg vil gerne på kunstakademiet i Chicago.
- Hvor har du hørt om det? - Min billedkunstlærer, miss Jean.
- Hun gik der og kunne godt lide det. - Og hun underviser i femte klasse?
- Også i første klasse. - Sikke en anbefaling.
Hun har givet mig en liste over sine fem yndlingsbygninger i Chicago.
- Hvordan har du fået det blå mærke? - Hvor?
Det ved jeg ikke.
"The Rookery, Tribune Tower, -
- Pritzker Pavilion, Wrigley Building og Thomas Gale House."
Thomas Gale? Hej.
Ud af mit værelse, Lauren! Ud af min seng!
- Du vælter mine ting. - Lad os ikke vække jeres mor.
- Du gik glip af at rasle, far. - Undskyld, skat.
- Jeg var en missekat. - Det kan jeg se.
- Hvad var du i aften? - Jeg var headhunter.
Han laver sjov, dumme. Det er hans arbejde.
- Jeg er ikke dum! Du er dum! - Hold op med at skændes.
Hvad laver du på dit arbejde?
Han hjælper fædre med at få arbejde, så de kan forsørge deres familier.
- Noget i den stil. - Det siger mor, du laver.
Mor er sur på dig.
- Lægger du dig bare til at sove? - Åbenbart ikke.
- Du gik glip af Halloween. - Undskyld.
- Jeg skulle ringe til nogen. - Du skulle have set ungerne.
- Jeg skulle ringe til nogen. - Du skal sgu altid ringe til nogen.
Hvad hvis jeg var fødselslæge? "Du skal sgu altid forløse et barn."
Tror du, jeg ville gå glip af det? At jeg kan lide at ringe?
Jeg ved, du kan lide at ringe.
Nogle gange føles det, som om du ikke bor her.
- Den samme gamle sang. - Det er trist.
Det er bare Halloween. Hvor trist kan en flok udklædte unger være?
Trist for dig, Dane. Du går glip af det.
Du er ikke til stede, når du er her.
Du tænker altid på en aftale eller en kandidat, du snyder.
En dag vil du ønske, at du kunne skrue tiden tilbage.
Jeg elsker dig, og det gør mig trist på dine vegne.
Jeg er træt, Elise. Kan vi opremse mine fejl i morgen?
Jeg knokler røven i laser 70 timer om ugen i den heksekedel-
- for at tjene penge til, at du kan gå hjemme.
Tror du, kommissionssalg er nemt?
At ringe folk op uopfordret? At starte forfra hver måned?
At vågne om natten og håbe på, at jeg kan få en aftale i hus?
For at give min familie et godt liv.
Hvis jeg så skal være skurken, så bringer jeg gerne det offer.
- Dane... Dane... - Jeg er kraftedeme en helt.
Du kaldte ikke lige dig selv en helt.
Jeg kørte den for langt ud, ikke?
Jeg kan ikke engang være sur på dig. Du er et røvhul nogle gange.
Nogle gange?
Kom her, min helt.
Mrs. Jensen? Det var godt, børnelægen handlede hurtigt.
Ryans blodpladetal er meget lavt. Vi må tage blodprøver for at...
Lige et øjeblik. Handler vi ikke lidt overilet?
Min kone kommer med ham, fordi han nok har fået en virus, -
- og så går vi direkte til det her? Lad os lige tage den med ro.
Gid jeg havde den luksus at kunne tage den med ro.
Men det har jeg ikke, og det har jeres søn heller ikke.
Han bliver tyk, fordi han spiller Assassin's Creed dagen lang.
Han er ikke tyk, mr. Jensen. Hans milt er forstørret.
Hvad?
Min første undersøgelse viste petekkier og purpura, -
-som I troede var blå mærker.
Han klager over kronisk træthed. Bemærkede I ikke tegnene?
Tegn? På hvad?
Jeg tror, jeres søn lider af ALL, akut lymfatisk leukæmi.
Tror? Er det et gæt, fordi du ikke rigtig ved det?
Baseret på de 233 børn, jeg har behandlet for ALL.
Det er den mest hyppige kræftform hos børn, og vi har stor erfaring.
Det forværres meget hurtigt, hvis det ikke behandles.
Du tror, det er ALL, men du er ikke sikker.
Hvordan kan du være det? Måske har han det fint.
Uanset hvad han fejler, så har han det ikke fint.
Godt, Ryan. Så må du stige af. Beklager.
- Er stuen ikke optaget? - Det er Billys. Han har forladt os.
Han tog hjem i mandags. Han fik det hurtigt bedre, ligesom du vil gøre.
Se, Rhino. Du har dit eget fjernsyn. Det er bedre end derhjemme.
Eget fjernsyn og badeværelse, -
- og hvis du trykker på knappen, får du også roomservice.
Hvad for noget? Jeg må vist selv få lidt leukæmi.
Det ved jeg nu ikke, men der kommer en sygeplejerske om et øjeblik.
Bare kald, hvis der er noget. Jeg hedder Antoine.
- Vi ses, mester. - Tak.
- Far? - Ja?
- Hvornår kommer mor tilbage? - Hun udfylder forsikringspapirerne.
Med den forsikring, vi har nu...
Min medicin koster lige så meget som et afdrag på bilen. Din far...
Han prøver virkelig, men jeg er meget bekymret.
Tak, skat. Sig også tak til Greg. Husk at sige, at det kun er et lån.
Okay. Kys børnebørnene fra mig.
Far? Hvornår kommer mor og Ryan hjem?
Mor og Ryan er på hospitalet, -
- men de kommer snart hjem, når Ryan får det bedre.
Bedstemor Inez kommer og bor hos os. Det vil du og Nathan blive glade for.
Godt. Godnat, skat.
- Far? - Ja?
- Jeg glemte at børste tænder. - Vis mig dem.
Det er mælketænder. De falder alligevel ud. Læg dig til at sove.
- Dane Jensen. - Undskyld, jeg ringer så sent.
Jeg har ikke hørt fra dig eller ham Firestone et stykke tid.
Du ved, hvordan det er. Konen er træt af at have mig rendende.
Hvad kan jeg hjælpe dig med, Lou?
Jeg vil gerne høre om job for nyuddannede ingeniører.
Måske kan vi tjene nogle penge.
Firmaer betaler os ikke for at rekruttere nyuddannede ingeniører.
Jeg har nogle private problemer. Kan vi snakke om det i morgen?
- Er alt i orden? - Det er noget med familien.
- Vil du snakke om det? - Om jeg vil snakke om det?
Jeg har tre børn, Dane. To døtre og en søn.
De var svære at styre.
To børnebørn. Jeg har været gift i 29 år, og det har ikke været let.
- Måske kan jeg hjælpe dig. - Ellers tak, jeg klarer det.
Jeg sætter Sumner på sagen i morgen tidlig.
Bare giv dig god tid.
Tænk ikke på mig. Alt er i orden. Men Dane?
- Ja? - Husk på det her.
Alle familier har problemer, men man har kun én familie.
Det kan jeg godt lide.
- Hav det godt. - I lige måde.
- Ryan, se, hvem der er her. - Hej, far.
- Rhino. Hvordan har du det? - Fint nok.
Kommer du først, når han skal sove? Dr. Singh har været her.
Jeg har brug for dig her til at hjælpe med at stille spørgsmål.
- Tag det roligt. - Jeg skal have noget at spise.
- Bliver du her lidt? - Hvor skulle jeg ellers være?
- Jeg kommer straks, skat. - Okay, mor.
- Er hun gået? - Ja, hun er gået.
Hun stirrer på mig dagen lang som en grib på Animal Planet.
Hun er bange.
Jeg gør det, så godt jeg kan, skat. Sig til ham, jeg er der til frokost.
Ja, Elise, jeg går nu. Okay, så ses vi der. Hej.
- Ja? - Mr. Blackridge vil tale med dig.
Stil ham om. Hej, hvordan er der i Prag?
- Fortæl mig tallet. - Lige over 150.
Halvvejs gennem måneden?
Er Wilson ved at flytte ind på mit kontor?
Kafka havde ret. Prag vil ikke slippe mig.
- Hvad med Ryan? - Han har det meget bedre.
- Skal jeg være bekymret? - Nej, han...
Stil om til Wilson. Fik hun sendt konkurrenceklausulen til Bob?
- Hej. Ed vil tale med dig. - Jeg har tjekket dr. Singh.
- Han er en af de bedste. - Tak, Lynn.
Jeg har lagt en tidlig julegave til dig i din skuffe.
VASELINE
Du får november lige i røven.
Gid jeg havde fundet på det.
Hvem af jer rovdyr får en samtale i dag? Kom så!
Mr. Jensen.
- Hvad så, doktor? - Den har jeg hørt før.
- Du arbejder længe. - Jeg talte med din kone tidligere.
Jeres søns reaktion på kemoen er ikke så lovende.
- Hvad betyder det? - Vi har stadig andre muligheder.
Stadig?
Genterapi. Anvende vira til at ændre Ryans T-celler og angribe kræften.
Jeg har haft fremragende resultater med at bruge mæslinger...
Vil du behandle Ryans kræft med mæslinger?
Hiv i en genmanipuleret udgave.
Vi er ikke i et tredjeverdensland. Ikke for at være uhøflig.
Vi er i Chicago på et førsteklasses hospital.
Hvad kan vi gøre, som ikke er helt tosset, for at vende udviklingen?
Kræft er ikke til forhandling, mr. Jensen. Godaften.
I skal fokusere på gangetabellerne. Prøv at gøre det til en leg.
Ryan kender arbejdsarkene.
I skal læse stille.
Værsgo. Når I...
Hvis I får brug for mere, kan jeg sende det med Lauren.
- Det er fra os alle sammen. - Tak. Okay, skat.
Lad os tale om Kontinentalkongressen. Hvem ved, hvad det er?
- Hvis papirlommetørklæder er det? - Det er klassens.
- Kan vi stille dem et andet sted? - Det er bare...
Børnene har brug for lommetørklæder, men skal de stå på Ryans bord?
- Ingen bruger bordet. - Har du plads til dem her?
- Giv mig den. - Er det din?
- Tag det roligt, dame. - Fjern dit lort fra min søns bord!
- Så er du klar til afgang. - Hvad sker der? Hvor skal han hen?
South LaSalle nummer 209.
Lad os få dig indenfor.
"The Rookery stod færdig i 1888 og blev tegnet af Burnham og Root.
Det er det ældste højhus, der stadig står i Chicago."
Dane Jensen. Wyatt, sig frem.
Findes der en fabrik i USA, der ikke har problemer?
- Far? - Lige et øjeblik. Hvad er der?
Daniel Burnham, som var en af dem, der tegnede bygningen, sagde:
"Undgå små planer. De har ingen magi, der kan vække folks fantasi."
Hvor sejt. "Vække folks fantasi."
Wyatt, hør her. Jeg spiste frokost i Talladega med Richard Petty...
Ja, den Richard Petty. Kong Richard sagde til mig:
"Undgå små planer. De har ingen magi, der kan vække folks fantasi."
Hvad det betyder?
Hvis du vil fortsætte i dit sikre, magelige job, så bliv hos Rycon.
Men hvis du vil have en udfordrende stilling, -
- som vil vise dig som en sand leder, så har du chancen nu.
Selvfølgelig bliver lønnen god. Har du glemt, hvem du snakker med?
Wyatt? Jeg ringer senere.
Knægten har det meget bedre i dag.
- Det går op og ned, men i dag... - er en god dag.
- Nemlig. Har du fået frokost? - Nej, min far kommer.
Jeg har spurgt ham, om vi kan tage et sted hen.
- Ville du gerne med, mor? - Nej, Nathan har brug for sin mor.
Desuden er det noget, dig og far har sammen.
Er det okay, hvis jeg går nu? Far kommer om et øjeblik.
Ved du, hvor højt jeg elsker dig?
Mit første barn. Du gjorde mig til mor.
- Du lærte mig at være mor. - Jeg skal nok klare den, mor.
Hvad? Ja, selvfølgelig. Fjollehoved.
Hyg jer.
Laver du en aftale uden mig? Michigan Avenue kommer ikke herhen.
"Tribune Tower blev tegnet i 1922 af Howells og Hood."
Hør her, Rhino. "Over 100 sten fra hele verden er støbt ind i murene."
- Se der, Alamo. - Se der, Edinburgh Castle.
Taj Mahal, Den Kinesiske Mur?
- Er den fra den bygning i New York? - Ja, det er rigtigt.
- Hvor var vi, da det skete? - Vi?
Du var ikke engang født endnu.
Nogen hørte, at et fly havde ramt World Trade Center.
Vi troede, det var et uheld, indtil det andet fly kom.
Vi så tårnene styrte sammen på TV i et mødelokale.
- Var du ked af det? - På vegne af dem i bygningerne.
Små drenge som dig ville ikke få deres mødre og fædre at se igen.
Skal du tilbage på arbejde nu?
Ja... det skal jeg.
Sidst, men ikke mindst.
Hvor dejligt. Vent lige.
Hvad hvis alle siger noget, de er taknemlige for?
- Det er en god idé. - Du kan begynde, Dane.
Jeg er... taknemlig for...
I må have mig undskyldt.
Sikke en røvtur. Hun giver dig godt nok smæk.
- Hvor meget får du i denne måned? - Sikkert 15.000 mere.
- Vil du ikke have jobbet? - Jo, jeg vil, Ed.
- Kan du godt lide at sælge? - Nej.
Du har fire uger. Det bliver pengene, der bestemmer. Er du med?
Ja.
- Hvordan har knægten det? - Han har det godt.
- Holder I thanksgiving? - Det er ikke særligt spændende.
Hvorfor blev du aldrig gift og fik børn og familie?
Jeg kender mig selv. Jeg er et yderst interessant og egoistisk menneske.
- Fortryder du det nogensinde? - Mener du, når det er thanksgiving?
Og jeg er på kontoret i stedet for sammen med folk, der holder af mig?
Ja, måske.
Men du skal ikke flyve til Manhattan med en dyr brasilianer, -
- som vil gøre din suite på Carlyle til en seksuel glidebane.
Vi ses på mandag, knægt.
- Jeg var nødt til det. Det var Ed. - Det er thanksgiving.
- Det er torsdag for Ed. - Det er torsdag for dig.
Vi er din familie. Det er Ed ikke.
Det er min chance for at slippe for at sælge. Det er arbejdet.
- Jeg er træt af den undskyldning. - Vil du have, jeg arbejder mindre?
Efter middagen skriver vi dit CV, og så kan du få et job.
Elise Katherine Jensen, ti års erfaring som hjemmegående.
Erfaring med pottetræning, legeaftaler og Pinterest.
Du vil få succes på jobmarkedet.
Måske vil St. Cecilia sætte dig på lønningslisten.
Så kan du betale for tranebærsovsen eller kvartsbordpladen.
Eller det tøj, du har på, eller de 10.000, vi lånte din bror, -
-som han har glemt alt om.
Vi er heldige. Vi skal ikke fortælle børnene, julemanden ikke findes.
Så længe jeg kan fremtrylle terminen, er jeg sgu julemanden året rundt.
Jeg har tabt måneden, Elise.
Jeg vandt oktober og tabte november.
Jeg har kigget på bygninger i stedet for at lave aftaler.
Nu har jeg december til at få Eds job, -
- og juletiden er et mareridt, når man skal lave aftaler.
Jeg er ked af, at du tror, jeg har taget dig for givet.
Jeg ved godt, du knokler for vores skyld.
Og du har sikkert ret, Dane.
Det job, jeg kunne få, ville du eller Ed ikke mene var umagen værd.
Mine evner er ikke salgbare.
Men jeg ved, hvordan man prioriterer.
- Er du okay? - Nej.
- Hold da kæft. - Du tog ordene ud af munden på mig.
- Hvad ved vi? - Det er tegnet af Frank Gehry.
Han har også tegnet et museum i Spanien og nogle andre ting, -
-men jeg kan huske et citat af ham.
"Når alle er klar til at slutte, er jeg klar til at begynde."
- Jeg kan godt lide Frank. - Det kan jeg også.
- Far? - Ja?
Tror du på Gud?
Det afhænger af, hvordan min måned går.
Det gør det også for mig.
Havde du en kæreste i min alder?
Hvorfor spørger du?
Der er en pige i min klasse. Hun hedder Shawna.
Jeg tror godt, hun kan lide mig.
Shawna?
Det lyder eksotisk.
Han får det værre, før han får det bedre.
Ryans kræft er usædvanligt aggressiv.
Han siger, at vores søn vil dø.
Kræft er ikke til forhandling, mr. Jensen.
I en fyringsrunde mister 20 jobbet. Er det kun dig, er det en opsigelse.
Jeg har sagt, at 70 er maksimum.
Du er familiefar, og så kan du ikke bestå en narkotikaprøve?
Du sagde, der var fem krav til jobbet.
Din mand opfylder muligvis et.
Klokken er tre, så han er tilbage fra mødet ved femtiden.
Vil du bede Lou ringe til mig? Hvad er det for et møde?
Han blev ringet op af en anden rekrutteringsmedarbejder i aftes.
- Bernadine! Hej, Bernadine. - Dane.
- Bernadine? Hallo? - Er Lou til jobsamtale? Skønt.
- Du er ikke vred? - Nej, jeg vil lykønske ham.
Laver du sjov? Jeg skal bruge frisk kød som procesingeniør.
Han er meget spændt. Det er en stilling som teknisk direktør.
Fantastisk. Glem det. Teknisk direktør i stedet.
- Køreturen er lidt lang. - En i 423-området.
Men så skal vi ikke sælge huset. Vi håber bare.
Det gør jeg også. I er med i min families aftenbøn.
Bernadine... Hvilket firma er han til samtale hos?
Jeg plejer ikke at blive så begejstret for en kandidat, -
- men da jeg fortalte, jeg ville ringe til dig, -
-gik han helt bananas.
Uddannet ingeniør og moden af sin alder. Ingen kone eller børn.
Det bedste er, at han forstår, hvad I vil, og ønsker at tage del i det.
Hvornår skal han komme i morgen?
- Vi har fundet en moden kandidat. - Modenhed er godt.
Nogle klichéer passer. Man kan ikke lære en gammel hund nye kunster.
Klokken 8 i morgen tidlig.
Dr. Singh?
- Hvordan har du det, min ven? - Jeg er træt.
De T-celler, vi behandlede, kæmper mod kræften.
Dr. Singh? Hvorfor går du med den hat?
Jeg er sikh. Min turban repræsenterer min gudfrygtighed.
Hvad tror sikher på?
Alle religioner handler i grunden om, at man ligger, som man har redt.
Vi tror på, at alle har værdighed uanset race, alder eller køn.
En gudfrygtig sikh beskytter de fattige og de svage med sit liv.
Ryan...
Hvis jeg kunne påtage mig din sygdom...
så ville jeg gøre det.
- Hej, knægt. - Hej, far. Går du glip af festen?
- Hej, skat. Hvordan har du det? - Jeg vil gerne et sted hen.
Værsgo, Rhino. Der har du Wrigley Building.
- Den har kostet meget tyggegummi. - Hvad ved vi, far?
Lad os se engang.
Den blev tegnet efter Giralda-tårnet på katedralen i Sevilla i Spanien.
Den blev bygget i 1921.
Der er 250.000 terakottafliser på den.
Det får den til at se så hvid ud.
Sammen med de 116 1000 watt-pærer, der lyser på den.
Den lille viser på uret er to meter lang, og den store er tre meter lang.
Hvor ved du alt det fra?
Der ligger en bank på fjerde sal. Jeg var kasserer der som 17-årig.
Arbejdede du derinde?
Hvor sejt.
Vidste jeg det?
Det var som at arbejde på et slot.
Jeg var kun 17 år og havde travlt med at blive ældre.
Komme videre med mit liv.
Jeg er glad for, vi tog herhen.
Så er det sidste chance, inden baren lukker.
- Du ser ikke værst ud. - Det er kjolen.
- Nå ja, det kan jeg godt se. - Dit røvhul.
Hvordan har Ryan det?
- Hvor længe holdt Ed ud? - En times tid.
Så han trak den ud?
Du har klaret det fantastisk. Hvis det havde været mig...
Jeg klarer det fantastisk. Jeg klarer det.
Du er god nok, Wilson.
Du skyder ingen genveje, men gør tingene ordentligt.
Hold da op. Til trods for alt dit machopis, -
- så er du den første, der kommer, og den sidste, der går.
Du taler i telefon konstant. Du er den, der tjener mest, -
- fordi du knokler mest, og ikke på grund af Dixie-mafiaen.
Vi to er ikke så forskellige.
- Du er fuld af lort. - Vi er meget forskellige.
Måneden er ikke slut endnu. Jeg har måske en trumf i ærmet.
Nej, du har ej. Du er 20.000 bagud med ti jobsamtaler på tavlen.
De fem er falske, fordi dine folk er bange for dig.
Fem tilbage. En er den første samtale, så den ryger ind i næste år.
Fire tilbage. Tre af dem er angående samme job. Det giver 15.000.
Så har du én samtale tilbage, som ser lovende ud.
Men han skal bestå en narkotikaprøve, hvilket han ikke kan.
Jeg hørte ham fortælle om sit kokainmisbrug, da jeg smuglyttede.
Hvad gjorde du?
Regnede du med rent trav over for en, der har taget navn efter en slange-
- og har en skuffe fuld af anonyme mobiltelefoner?
Glædelig jul, Wilson. Du kan rende mig.
Ryan, nu er far her.
Hej, Rhino.
Du skal nok klare den.
Det lover jeg dig. Hører du?
Jeg har fået fat i bøgerne om Frank Lloyd Wright.
Vi skal se Thomas Gale House. Dig og mig.
Hej.
- Hvor ligger Ryan Jensen? - Er De familie?
Selvfølgelig.
Respiratoren trækker vejret for Ryan, indtil I vælger at slukke for den.
Indtil han selv kan trække vejret, ikke?
Vi må tale om, hvad I ønsker at gøre, når Ryan går i stop igen.
- Når hans hjerte stopper? - Ja.
Hvis det stopper, skal I få det i gang.
- Ryan er i koma. Han er træt. - Vi har forstået det. Tak.
Mr. og mrs. Jensen, -
- intet trøster et barn mere end lyden af mors og fars stemme.
Måske kan I give Ryan chancen for at blive rask-
- og lade behandlingen bekæmpe leukæmien.
- Helt ærligt. Lyden af en stemme? - Hold op.
Han er omgivet af dyr teknologi og siger: "Lyden af en stemme".
Hold så op.
Han har ret.
Børn har brug for deres forældre. Ikke kun når de er syge.
Jeg elsker Ryan lige så højt som dig, Elise.
Det ved jeg godt. Men gid han ikke skulle dø for at få din opmærksomhed.
- Det er ikke rimeligt. - Nej, det er ikke rimeligt.
Men min lille dreng er ved at dø, så det går jeg ikke ret meget op i.
Jeg elsker dig, men jeg vil ikke lade dig holde ham kunstigt i live-
-for at indhente den tabte tid.
Det gør mig ondt med Ryan.
Jeg var hos ham, da han fik foretaget sin lumbalpunktur.
Rygmarvsprøven.
Jeg læser til sygeplejerske, så jeg prøver at opleve forskellige indgreb.
Og så hjælper det børnene at se en, de kender.
Jeg afleder dem med spørgsmål. Hvad deres far arbejder med.
Hvilken klasse de går i, deres yndlingssport.
Livretter og den slags, du ved.
Jeg vil spørge dig om en ting mere. Hvad er dit yndlingssted?
Du klarer det flot, Ryan. Hvad er dit yndlingssted?
- Mit hus. - Dit hus?
Jeg kan høre på trappen, når far kommer.
Han er den eneste, der er stor nok til at lave den lyd.
Han arbejder tit sent, men han kommer ind, hvis lyset er tændt.
Jeg siger, at jeg gerne vil tegne, men jeg vil bare se ham.
Når han går, kan jeg stadig lugte hans aftershave et stykke tid.
Det lugter af far.
Det får mig til at føle mig tryg.
Jeg tænkte, du gerne ville vide det.
Det ville jeg gerne, hvis min søn engang synes, jeg er en god far.
Ligesom din søn gør.
Antoine...
Sagde han nogensinde, hvad jeg arbejdede med?
Du hjælper fædre med at få arbejde, så de kan forsørge deres familier.
Thomas Gale House viser Frank Lloyd Wrights tidlige arbejde, -
- men også hans potentiale som arkitekt.
Wright tegnede huset, lige inden han forlod firmaet Adler og Sullivan.
Han forlod det ikke selv. Sullivan fyrede ham.
- På grund af det her hus. - Kan jeg hjælpe Dem?
Det blev lavet i smug.
Frank tegnede det uden for regnskabet for familien Gale.
Inden Frank blev kendt for organisk arkitektur, rene linjer og beton, -
- tegnede han rum, der lod lyset strømme ind.
Rum, der lukkede sig om en-
- og kunne få en familie til at føle sig beskyttet og tryg.
Som om man kun hørte til her i sit hjem.
Men Frank tog også chancer.
Han vidste, at hans chef måske ville opdage det.
Han vidste, at man ligger, som man har redt.
Han vidste også, at han kunne skabe noget, der ville vare evigt.
Noget magisk.
Den magi, der vækker folks fantasi.
- Det er hos Wheeler. - Lou, det er Dane.
Nu må du lette røven og komme på arbejde.
Julen er slut. Vi har en uge til at finde et job til dig i år.
Opfat ham som en på 40. Du får de øvrige 19 år med gratis. Øjeblik.
Dane Jensen. Tak, fordi du ringer, Toni.
Lou Wheeler.
Alle andre firmaer tænker første januar.
Du kan snuppe ham, inden de andre får chancen.
Passer onsdag morgen dig?
Lou? Tag det roligt.
Hvad siger du, når de siger "fortæl lidt om dig selv"?
Nej, Lou. Stop, Lou!
Det er ikke biografikanalen. Jeg ville ikke engang ansætte dig.
Godt. Okay, sig sådan her.
Miss Smith... Toni?
Jeg har arbejdet længe, som du kan se.
I alle de år har jeg set mange folk komme og gå.
Jeg har set folk jagte det, de tror vil gøre dem lykkelige.
Penge, titler og så videre.
Men hvis en mand eller kvinde kan få ærlige penge for ærligt arbejde-
- og kan se tilbage på det, man har udrettet og være stolt...
så er man lykkelig.
Jeg ved godt, det kan lyde lidt gammeldags eller naivt, men...
ingen er overkvalificeret til at være lykkelig. Tror du vel?
Nej, Lou. Det tror jeg ikke.
Fortæl mig lidt om dig selv.
- Dane Jensen. - Det er Toni.
Der har aldrig været tættere løb. Vi vil gerne komme med et tilbud.
- Han takker ja. - Vil du ikke høre det først?
Nå ja. Okay, hvad tænker du?
Vi hæver lønnen til 100.000 i grundløn.
Betalt flytning. Forsikring fra første arbejdsdag.
Det er nytårsaften, og jeg vil feste. Dit honorar er på 25.000,-
- og det skal med på dette års budget, så er han med på den?
Jeg takker ja på mr. Wheelers vegne.
Mr. Wheeler? Vi var vilde med Lou, men han blev nummer to.
- Jeg snakker om den anden. - Hvem?
- Ping. Ingeniøren med doktorgraden. - Ping?
Da vi havde aftalt samtalen, modtog vi et CV fra din kollega.
Jeg glemmer ikke navnet Race Bannon.
Lige et øjeblik, Toni.
Bannon? Hvad?
- Det er mig lige meget. - Godt, for vi ansætter Ping.
Bannon er min mand, så jeg vinder uanset hvad.
Jeg vinder.
- Har du noget andet til Lou? - En stilling? Nej.
Et job for nyuddannede, et vikarjob.
Nej. Send mig en faktura, for jeg må smutte. Godt nytår.
- Vent. Hvem var bedst? - Hvad?
Hvem var bedst?
Optager du det her?
Lou er bedst. Jeg må ikke spørge om hans alder, men helt ærligt.
Hvornår går han på pension?
Han er ikke en god investering. Flytningen vil koste 40.000.
Og med dit honorar oveni...
Ansæt Lou, så får du ham gratis.
Vil du gentage det?
Du hørte mig. Bannons fyr koster 25.000, og Lou får du gratis.
Hvad? Hvorfor i alverden skulle du forære 25.000 væk?
Fordi han er et godt menneske. Hans erfaring overgår uddannelse.
Han har begået alle de fejl, en yngre mand ikke har begået endnu.
Og han har lært af dem.
Han vil ikke lyve eller foregive at være noget, han ikke er.
Og jeg har allerede alt, jeg har brug for.
Det er en god pris, Toni.
Tilbuddet udløber om ti sekunder. Er du med på den eller ej?
Hvem var det?
Hvad er der i vejen?
- Skal vi ikke se vores børnebørn? - Vi har jo ikke råd til det nu.
Jeg mener ikke besøge dem, men se dem hver dag.
Det var miss Smith fra I.O.K. Det ligger i Gainesville.
Det er en halv time fra børnene.
Jeg er deres nye tekniske direktør.
Du godeste.
Louis William Wheeler, hvor er jeg stolt af dig. Du godeste.
Hold nu op. Vi vidste jo, at det var et spørgsmål om tid.
Jeg skal pakke og tale med en ejendomsmægler.
- Må jeg fortælle børnene det? - Ja. Jeg tager et bad.
Nå, Rhino.
Vi klarede det.
Jeg ved ikke, hvad jeg forestillede mig.
Måske at hvis jeg gjorde en god gerning, som var helt ulig mig...
så ville det gøre en forskel.
Og det gjorde det for en mand, -
- jeg aldrig har mødt og nok aldrig vil tale med igen.
Men jeg gjorde noget i dag, som du ville være stolt af.
Jeg tror, du ville være stolt af mig.
Ligesom jeg er stolt af dig.
Det skulle jeg have fortalt dig hver dag.
Jeg er stolt af min lille mand.
Og hvis du er træt af at kæmpe og har brug for at hvile dig...
så kan jeg godt forstå det.
Jeg vil endda holde Lauren ude af dit værelse.
Din mor og jeg skal nok klare den. Vi skal nok klare den.
- Hej, skat. - Hvordan har han det?
Det er det samme.
Du har brug for at hvile dig.
Jeg sidder hos ham lidt. Min mor passer børnene.
Tag hjem og få dig en lur og måske et bad, hvis du vil være så venlig?
Det kan jeg ikke. Jeg vil ikke være væk, hvis han...
Dane, hvis han går i stop, så ringer jeg til dig.
Jeg vil ikke lade ham gå bort uden dig.
Dane?
Jeg elsker dig.
Hvordan kan man gøre andet?
- Du er fyret. - Hvad?
- Du kan ikke bare fyre mig. - Jeg kan fyre, hvem jeg vil.
- Jeg mener ikke, at du ikke kan... - Pak dit lort og smut.
Fyret? Hvorfor?
Fordi jeg forærede én mand væk? Jeg har tjent millioner...
Wilson vandt. Hun har ikke brug for din kritik, og du er ikke den samme.
- Jeg er den samme. - Nej, du er ej!
Jeg gider ikke høre på det.
Det er slut. Forsvind.
Jeg sagde altid, at du kun gik op i at tjene penge.
Det lød sejt, men jeg troede ikke på det.
Vær venlig at lukke døren.
CV
Nej, nej, nej...
Skat!
Far?
Rhino.
- Hvordan har du det? - Fint.
Det hele skal nok gå.
Kom her.
- Hvordan har han det? - Hans tal stiger stadig.
Han har det godt.
Et bud leverede det her fra Blackridge.
Nu skal du høre, Elise.
Jeg har ikke taget fri i dag eller i går eller i hele denne uge.
Jeg har mistet mit arbejde. Ed fyrede mig.
Gudskelov.
HELD OG LYKKE DANE! ED
Hvad er det?
Hold da kæft.
KONKURRENCEKLAUSUL
- Far! - Helt ærligt, Lauren.
- Hvad laver du? - Jeg arbejder. Hvad ellers?
- Det ser ikke sådan ud. - Jeg får det til at se nemt ud.
- Hvad? - Må vi snurre på din stol?
- Nej, I må ikke snurre på min stol. - Må vi ikke nok?
Kom så.
- Skal du med? - Det er jeg for gammel til.
- Kom nu. - Okay. Ryk dig.
- Så kører vi. - Hold da op.
Lad far være. I skal med bussen om en halv time.
Dit hår, Lauren.
- Skal døren være åben eller lukket? - Vil nogen tørre mig?
Lukket.
Jensen Group Recruiting.
Nu må du lette røven og komme på arbejde.
- Hvordan går det, Lou? - Jeg har travlt, og jeg elsker det.
Hvad med dig? Det er ikke let at starte forfra.
- Jeg... jeg har ret travlt. - Kunne du få mere travlt?
Jeg skal ansætte nogle nye ingeniører.
Ingeniører? I flertal?
Vi skal have to, måske tre.
Vi er fleksible, hvad lønnen angår, og jeg vil kun snakke med dig, Dane.
Det sætter jeg pris på, Lou.
Og jeg tænker på ét navn, tre ord: Mohammed Al Farooq.
Hold da op.
Må jeg ringe tilbage? Jeg har et møde, jeg ikke må gå glip af.
- Valnødder? - Det er Oz' yndlingsmad.
Det ville han tage med på en øde ø.
Han regnede ikke med at ende der sammen med dig.
- Har du gemt kvitteringen? - Hvorfor?
Jeg kan trække det fra i skat. En forretningsfrokost.
Dane Jensen, ægtemand, far og den sidste romantiker.
Oversættelse: Louise Munk Alminde Scandinavian Text Service 2018